stanford-oval/wikipedia huggingface dataset:
Natasha Lyonne

| Natasha Lyonne |
| --- | --- |
 Natasha Lyonne vuonna 2014.
Henkilötiedot
Syntynyt: 4. huhtikuuta 1979 (ikä 45) New York, New York, Yhdysvallat
Ammatti:  näyttelijä, käsikirjoittaja, ohjaaja, tuottaja
Näyttelijä
Aktiivisena:  1986–
Aiheesta muualla
IMDb 
Elonet
Natasha Bianca Lyonne Braunstein (s. 4. huhtikuuta 1979) on yhdysvaltalainen näyttelijä. Hänet tunnetaan rooleistaan Netflixin alkuperäissarjoissa Orange Is the New Black (2013–2019), josta hän sai Emmy-ehdokkuuden, ja Russian Doll – Juhlat (2019–), jota hän myös tuottaa, ohjaa ja käsikirjoittaa, ja joka on saanut 14 Emmy-ehdokkuutta ja voittanut kolme Emmy-palkintoa. Lyonne nimettiin yhdeksi sadasta maailman vaikutusvaltaisimmasta henkilöstä yhdysvaltalaisessa Time-aikakausilehdessä vuonna 2023.
Lyonne nousi kuuluisuuteen roolistaan American Pie -elokuvasarjassa (1999–2012). Muita hänen merkittäviä roolejaan ovat pääosat elokuvissa Beverly Hillsin bimbot (Slums of Beverly Hills, 1998) ja But I'm a Cheerleader (1999). Lyonne on entinen lapsinäyttelijä, ja teki ensiesiintymisensä kuusivuotiaana yhdysvaltalaisessa lastenohjelmassa Pee-wee's Playhouse (1986–1990).
Yksityiselämä

Lyonne on joutunut ongelmiin poliisin kanssa syyllistyttyään rattijuopumukseen Miami Beachilla elokuussa 2001, sekä uhkailtuaan ja häiriköityään naapuriaan vuonna 2004. Elokuussa 2005 hänen ilmoitettiin potevan sairaalassa hepatiitti C:tä, sydänlihastulehdusta ja ilmarintaa. Hän sai myös hoitoa heroiiniriippuvuuteensa. Vuonna 2006 oikeus määräsi Lyonnen kuntoutusklinikalle heroiiniriippuvuuden hoitoon, jonka jälkeen hän on ollut raitis.
Lyonne asuu New Yorkissa East Villagen kaupunginosassa.
Aiheesta muualla

Natasha Lyonne Internet Movie Databasessa. (englanniksi)
Botafogo de Futebol e Regatas

Botafogo de Futebol e Regatas, paremmin tunnettu pelkästään nimellä Botafogo, on Rio de Janeiron kaupungissa Brasiliassa toimiva urheiluseura. Tunnetuksi se on tullut jalkapallojoukkueestaan.
Entisiä pelaajia

Bauer
Bebeto
Didi
Garrincha
Gérson
Jairzinho
Leônidas
Mário Zagallo
Mauro Galvão
Nílton Santos
Tärkeimmät saavutukset

Conmebol Cupin: 1993 (1)
Campeonato Brasileiro Série A: 1968, 1995 (1)
Rio de Janeiron osavaltiomestaruus: 1907, 1910, 1912, 1930, 1932, 1933, 1934, 1935, 1948, 1957, 1961, 1962, 1967, 1968, 1989, 1990, 1997, 2006 (18)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
Campeonato Brasileiro Série A kausi 2018
América | Atlético Mineiro | Atlético Paranaense | Bahia | Botafogo | Ceará | Chapecoense | Corinthians | Cruzeiro | Flamengo | Fluminense | Grêmio | Internacional | Palmeiras | Paraná | Recife | Santos | São Paulo | Vasco da Gama | Vitória
Buffy the Vampire Slayer

Buffy the Vampire Slayer voi tarkoittaa ainakin seuraavia:
Buffy, vampyyrintappaja, televisiosarja vuosilta 1997–2003
Buffy, vampyyrintappaja, vuoden 1992 elokuva
Buffy the Vampire Slayer, videopeli
Buffy the Vampire Slayer: The Album, televisiosarjan soundtrack-albumi vuodelta 1999.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Buffy the Vampire Slayer”, voi hakea sivunnimihaulla, laajalla sivunnimihaulla tai tekstihaulla.
Nautajärvi

| Nautajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°48′19″N, 24°40′43″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Äväntäjärveen 
Järvinumero:  35.724.1.008
Mittaustietoja
Pinnankorkeus:  103,7 m  
Rantaviiva:  1,983 km  
Pinta-ala:  18,98 ha  
Saaria:  ei saaria 
 fiNautajärvi 
Nautajärvi  on Pirkanmaalla Orivedellä Ristijärven kylän lähellä sijaitseva järvi.
Maantietoa

Järven pinta-ala on 19,0 hehtaaria ja se on 800 metriä pitkä ja 350 metriä leveä. Se sijaitsee neljän mäen keskellä ja se kuuluu samaan kalliomurrokseen kuin Äväntäjärvikin. Järven väliä on vain 300 metriä. Järvellä ei ole kartan mukaan saaria. Sen rantaviivan pituus on 2,0 kilometriä ja sen rannat ovat metsämaata. Järven läheisyydessä sijaitsee neljä maatilaa, joiden peltoja ulottuu paikoin rantaan asti. Rannoille on lisäksi rakennettu yli 10 vapaa-ajan asuntoa. Niille tulee tiet järveä sivuavalta yhdystieltä 14299.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Äväntäjärven valuma-alueeseen (35.724) se kuuluu. Järven vedenpinnan korkeus on 103,7 metriä mpy. Järvi on Äväntäjärvelle tulevien vesien läpivirtausjärvi. Suurin osa järven kautta tulevasta vedestä tulee Ristijärvestä. Myös pohjoisesta laskee metsäoja, joka kerää vesiä Teerijärveltä, Kytösuolta ja sen takaa Isolta Kaukajärveltä. Nautajärven laskuoja lähtee järven eteläpäästä ja se laskee 400 metriä päässä Äväntäjärven Pitkäveteen. Laskuojalla on pudotusta 6,6 metriä.
Historiaa

Vuoden 1958 peruskartassa noin puolet järven rannoista olivat peltomaata ja maatilojakin oli nykyistä (2018) enemmän. Tilanne säilyi melko pitkään samanlaisena, mutta nykyään pysyvä asutus on osittain muuttunut loma-asutukseksi.
Campbell River

| Campbell River |
| --- | --- |

 Campbell River
 Koordinaatit: 50°1′28″N, 125°14′51″W 
Valtio:  Kanada
Provinssi:  Brittiläinen Kolumbia
Hallinto:  
 – Pormestari:  Andy Adams
Pinta-ala:  
 – Kokonaispinta-ala:  144,36  km²
Väkiluku (2011):  32 588
 – Väestötiheys:  225,7  as./km²
Aikavyöhyke:  UTC-8
 
 www.campbellriver.ca/ 
Infobox OKVirheellinen NIMI-arvo: 
Campbell River on rannikkokaupunki Brittiläisen Kolumbian provinssissa Kanadassa. Se sijaitsee Vancouverinsaaren itärannikolla. Vuonna 2016 kaupungissa asui yhteensä 32 588  asukasta.
Campbell River on tunnettu kalastuksestaan, ja sitä kutsutaan myös "maailman lohipääkaupungiksi".
Aiheesta muualla

Kuvia tai muita tiedostoja aiheesta Campbell River Wikimedia Commonsissa
Matkaopas aiheesta Campbell River Wikivoyagessa (englanniksi)
Nikolai Bogoljubov

| Nikolai Bogoljubov> Никола́й Никола́евич Боголю́бов |
| --- | --- |
 Nikolai Bogoljubov vuonna 1930.
Henkilötiedot
Koko nimi:  Никола́й Никола́евич Боголю́бов
Syntynyt: 1909 Nižni Novgorod
Kuollut: 1992 Moskova
Koulutus ja ura
Tutkinnot:  Moskovan yliopisto
Väitöstyön ohjaaja:  Nikolai Krylov
Instituutti:  JINR, Dubna Kiovan yliopisto
Oppilaat:  
Tutkimusalue:  matematiikka, ydinfysiikka, teoreettinen fysiikka
Palkinnot:  Neuvostoliiton valtionpalkinto 1984, Max Planck -mitali 1973
Nikolai Nikolajevitš Bogoljubov (ven. Никола́й Никола́евич Боголю́бов, 1909–1992) oli venäläinen teoreettinen fyysikko ja matemaatikko. Hän oli yksi kvanttikenttäteorian kehittäjistä ja työskenteli monilla muillakin fysiikan ja matematiikan alueilla kehittäen uusia menetelmiä variaatiolaskentaan ja kvanttifysiikkaan.
Bogoljubov perusti ja johti kuuluisaa teoreettisen hiukkasfysiikan tutkimuskeskusta Dubnassa. Bogoljubovin kuoleman jälkeen hänen kollegansa sanoivat, että vuosina 2004 ja 2008 fysiikan Nobelilla palkitut tutkimukset perustuivat paljolti Bogoljubovin työhön, mutta koska hän työskenteli salaisissa armeijan projekteissa, häntä ei voitu palkita.
Brunow

| Brunow |
| --- | --- |
Kotipaikka:  Suomen ritarihuone vuonna 1818, No.56.
Alkukoti:  suku introdusoitu Ruotsin ritarihuonella vasta 1664, No.689.
Aktiivisena:  aktiivinen suku.
Ala:  aatelisperhe.
Perustaja:  Bryniel Gudmundsson Smålänning.
Aateloitu:  18.6.1575.
Brunow (äänt. [ˈbrʉnːov]) on suomalainen ja ruotsalainen aatelissuku, joka immatrikuloitiin Suomen ritarihuoneeseen 26. tammikuuta 1818 aatelisena sukuna numero 56 ja introdusoitiin Ruotsin ritarihuoneeseen 27. elokuuta 1664 aatelisena sukuna numero 689. Suku sai alkunsa Saarenmaan vouti Bryniel Gudmundsson Smålänningista joka aateloitiin 18.6.1575.
Sukua pidettiin sammuneena vuonna 1873. Yksi sukuhaara, joka jostain syystä jätettiin immatrikuloimatta, oli kuitenkin vielä elossa. Tästä syystä sukuhaaroja lisättiin matrikkeliin vuosina 1974 ja 1990. Yksi vanhempi sukuhaara löydettiin Yhdysvalloista ja lisättiin matrikkeliin vuonna 2003.
Vaakunakirjan jäljennöstä säilytetään Ruotsin ritarihuoneen arkistossa. Päämiehen sukuhaara kantaa nimeä Brunou.
Suvun jäseniä

Bryniel Gudmundsson Smålänning (1530–1590) aateloitu
Arvid Reinhold Brunow (1685–1693) everstiluutnantti
Georg Brunow (1735–1806) everstiluutnantti
Robert Magnus Brunow (1777–1830) Suomalainen sotilas ja valtiopäivämies
Aiheesta muualla

https://runeberg.org/frfinl/0062.html tietosanakirja Runeberg Brunow Viitattu 2.10.2021
http://www.launostenkartano.com/?page_id=24 Brunow:in Launosten kartanon historia Viitattu 2.10.2021
https://www.riddarhuset.se/blog/att/brunow/ (Arkistoitu – Internet Archive) Ruotsin ritarihuoneen viralliset sivut riddarhuset.se. Brunow no: 56 Viitattu 2.10.2021
Bruno von Querfurt

| Bruno von Querfurt |
| --- | --- |
 Brunon kuolemaa kuvaava keskiaikainen fresko.
Henkilötiedot
Syntynyt: noin 970 Querfurt
Kuollut: 14. helmikuuta 1009
Kansalaisuus:  saksalainen
Ammatti:  arkkipiispa, lähetyssaarnaaja
Muut tiedot
Lempinimet:  Brun Boniface
Bruno von Querfurt (970–14. helmikuuta 1009, tunnettu myös nimillä Brun ja Boniface) oli saksalainen lähetyssaarnaajana toiminut piispa. Hän sai surmansa marttyyrinä Liettuassa tai nykyisen Kaliningradin (silloinen Preussi) alueella, ja katolinen kirkko julisti hänet myöhemmin pyhimykseksi, jonka nimikkopaastopäivää katolisessa kirkossa vietetään 19. kesäkuuta.
Elämä > Varhaiset vaiheet

Bruno syntyi noin vuonna 970 querfurtilaiseen aatelisperheeseen nykyisessä Saksi-Anhaltin osavaltiossa Saksassa. Hänen on joissain yhteyksissä väitetty olleen sukua Pyhän saksalais-roomalaisen keisarikunnan keisari Otto III:lle. Brunon perhe lähetti hänet noin kuusivuotiaana Magdeburgiin opiskelemaan. Hän pääsi nuorena Magdeburgin katedraalin kaniikiksi. Magdeburgissa hän tutustui tuolloin 15-vuotiaaseen Ottoon, joka otti hänet mukaansa Roomaan noustessaan valtaan ja saadessaan kruununsa siellä vuonna 996. Roomassa hän puolestaan tutustui Pyhään Adalbertiin, joka sai seuraavana vuonna surmansa lähetyssaarnaajana Preussissa. Hän vietti lisäksi paljon aikaansa Aventinen luostarissa, mutta ryhtyi itse varsinaiseen luostarielämään vasta myöhemmin Pereumin luostarissa, joka sijaitsi Ravennan lähellä olevalla saarella. Luostari oli tuolloin Pyhän Romualdin alaisuudessa. Luostarissa hän eli tiukan askeettista elämää. Hän opiskeli siellä italiaa. Paavi Sylvester II nimitti hänet vuonna 1003 pakanoiden arkkipiispaksi mutta jätti tähän vaadittavan konsekraation eli virkaan vihkimisen Magdeburgin arkkipiispan hoidettavaksi. Bruno lähti Italiasta Magdeburgiin vuonna 1004 ja sai vihkimyksensä.
Elämä > Lähetyssaarnaajana

Brunon oli tarkoitus aloittaa työnsä Puolassa, mutta sota paikallisen ruhtinaan ja Henrik II Pyhän välillä esti aikeet. Sen sijaan hän aloitti toimintansa Ratisbonissa ja lähti myöhemmin Unkariin. Unkarissa hän myös sai valmiiksi kirjansa Pyhän Adalbertin elämästä. Unkarissa paikallinen vastustus käännytystyölle osoittautui liian kovaksi ja vuonna 1007 hän lähti Kiovan Rusin. Siellä hän käännytti petsenegejä viiden kuukauden ajan ja sai aikaan rauhansopimuksen näiden ja Kiovan Rusin välillä. Vuoden 1008 puolivälissä hän lähti Puolaan, jossa hän vihki piispan Ruotsiin. Henrik II:lle lähettämällään kirjeellä hän yritti turhaan suostutella tätä lopettamaan sodan Puolan Boleslawia vastaan.
Vuoden 1008 lopulla hän lähti kahdeksantoista seuralaisen kanssa lähetysretkelle Preussiin. Ei ole kuitenkaan täysin selvää, oliko kyseessä Preussi vai Liettua, sillä alueiden kesken ei tuolloin yleensä tehty eroa. Brunon matkasta alueella kertovassa Quedlinburgin luostarin annaalissa esiintyy ensimmäisen kerran Liettuan latinalaistettu slaavilainen nimitys Litva. Brunon kerrotaan kastaneen paikallisen kuninkaan nimeltä Netimer ja 300 tämän alaisuudessa ollutta miestä vuoden 1009 puolella. Tämän jälkeen hän lähti itään ja lähellä Kiovan Rusin rajaa paikallinen ruhtinas mestasi hänet 14. helmikuuta ja hirtti suurimman osan hänen seuralaisistaan. Sittemmin puolalainen ruhtinas Boleslav siirrätti hänen ruumiinsa takaisin Puolaan.
Bruno von Querfurtin muistomerkki Giżyckussa Puolassa.
Chantel Riley

Chantel Riley
Chantel Riley on kanadanjamaikalainen näyttelijä. Hän on näytellyt muun muassa elokuvassa Race ja televisisarjoissa Wynonna Earp, Draken etsivätoimisto ja Pearson.
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli | Elokuvat> Huomioita |
| --- | --- | --- | --- |
| 2015 | A Teacher's Nightmare | Neiti Key | Lyhytelokuva |
| 2016 | Race | Quincella |  |
| 2016 | Gaslight | Joanne | Lyhytelokuva |
| 2022 | Daniel's Gotta Die | Emily Montgomery |  |
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jakson nimi / jaksojen määrä |
| --- | --- | --- | --- |
| 2017– | Draken etsivätoimisto | Trudy Clarke | Päärooli |
| 2018 | Pukumiehet | Angela Cook | Yksi jakso |
| 2018–2020 | Wynonna Earp | Kate | Toistuva rooli; 9 jaksoa |
| 2019 | Pearson | Angela Cook | Päärooli |
| 2022– | Daniel Spellbound | Lucy Santana | Päärooli |
Filmografia > Videopelit

| Videopelit> Vuosi | Videopelit> Nimi | Videopelit> Rooli | Videopelit>  |
| --- | --- | --- | --- |
| 2017 | Assassin’s Creed Origins | Layla Hassan |  |
| 2018 | Assassin’s Creed Odyssey | Layla Hassan |  |
| 2020 | Assassin’s Creed Valhalla | Layla Hassan |  |
Caracazo

Venezuelalaisia mielenosoittajia. (ylhäällä) Kauppojen ryöstelyä Caracasissa. (vas.) Poliisi mielenosoituksien aikaan. (oik.)
Caracazo (vaihtoehtoisesti sacudón) viittaa laajoihin levottomuuksiin, jotka tapahtuivat Venezuelassa helmikuussa vuonna 1989 presidentti Carlos Andrés Pérezin toisella presidenttikaudella.
Nimi on saanut innoituksensa Bogotazon tapahtumista. Hinnankorotukset toimivat lopullisena sytykkeenä maanlaajuisille levottomuuksille. Taustalla vaikutti kuitenkin vakava taloudellinen kriisi sekä taloudellinen ja sosiaalinen epätasa-arvo. Tavallinen kansa ei päässyt osalliseksi maan laajoista öljyvaroista. Tilannetta ei auttanut se, että maassa toteutettiin IMF:n  vaatimia pikaisia ja laajoja taloudellisia uudistuksia, joihin sisältyivät: "raju devalvaatio, kaupan ja sijoitusten rajoitusten purkaminen sekä suorimmin kansalaisiin vaikuttanut valtion tukien poisto monilta perustuotteilta (esim. sähköltä, polttoaineelta, leivältä ja maidolta)". Pérezin toisella presidenttikaudella yksityistettiin aloja, joita oli kansallistettu Pérezin ensimmäisellä presidenttikaudella. Pérezin hallitus kukisti levottomuudet kovin ottein, mikä johti virallisten arvioiden mukaan satoihin kuolonuhreihin.
Tyytymättömyys Pérezia kohtaan oli laajaa Caracazon jälkeen. Pérezin hallitusta pidettiin laajalti korruptoituneena. Pérezia vastaan tehtiin vallankaappausyritys vuonna 1992. Operaatiota johti silloinen everstiluutnantti Hugo Chávez, joka nousi Venezuelan presidentiksi vuonna 1998 luvaten taistella köyhyyttä vastaan.
Botanic Gardensin metroasema

Botanic Gardens on Singaporen Mass Rapid Transit -metrojärjestelmän asema Tanglinissa Singaporen keskisellä suuralueella, lähellä Singaporen kasvitieteellistä puutarhaa. Se avattiin 8. lokakuuta 2011 Circle Linen asemana. Vaihtoyhteys Downtown Linelle avautui 27. joulukuuta 2015.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Circle Line
| CC1 Dhoby Ghaut | 5:45 |  | 6:06 |  | 23:25 |  |  |
| CC7 Mountbatten | – |  | – |  | 0:02 |  |  |
| CC12 Bartley | – |  | – |  | 0:26 |  |  |
| CC29 HarbourFront | 5:32 |  | 5:57 |  | 23:27 |  |  |
| CC26 Pasir Panjang | – |  | – |  | 23:57 |  |  |
| CC23 one-north | – |  | – |  | 0:13 |  |  |
Downtown Line
| DT1 Bukit Panjang | 6:00 |  | 6:21 |  | 0:31 |  |  |
| DT35 Expo | 5:46 |  | 6:06 |  | 23:51 |  |  |
Aiheesta muualla

Kuvia tai muita tiedostoja aiheesta Botanic Gardensin metroasema Wikimedia Commonsissa
Botanic Gardensin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Farrer Road | Circle Line | Seuraava asema: Caldecott (tuleva: Bukit Brown) |
| 0 | 1 | 2 |
| --- | --- | --- |
| Edeltävä asema: Tan Kah Kee | Downtown Line | Seuraava asema: Stevens |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Botanic Gardens MRT Station
Käännös suomeksi
Blackmore’s Night

| Blackmore's Night |
| --- | --- |
 Blackmore’s Night esiintymässä Heidelbergissä vuonna 2002.
Tiedot
Toiminnassa:  1997–
Tyylilaji:  folk rock
Kotipaikka:  Iso-Britannia Yhdysvallat
Laulukieli:  englanti
Jäsenet:  Ritchie Blackmore, kitara, mandoliini   Candice Night, laulu, torvi, huilu   David Baranowski, koskettimet   Elizabeth Cary, viulu   Malcolm Dick, rummut  
Levy-yhtiö:  BMG   Ponya Canyon   Yamaha Music   R & C  
Aiheesta muualla
Kotisivut
Infobox OKNimi-testi OK: 
Blackmore’s Night on renessanssihenkinen folk rock -yhtye, jonka perusti englantilainen kitaristi Ritchie Blackmore sen jälkeen, kun hän oli lopullisesti hajottanut vanhan hard rock -yhtyeensä Rainbow’n vuonna 1997.
Ritchie Blackmorella on ollut taipumus keskiaikaiseen kulttuuriin, joka on näkynyt muun muassa hänen vaatetuksessaan. Hänen kitarasooloissaan on ollut vaikutteita klassisesta musiikista. Vuonna 1997 Blackmore kasasi yhtyeen, jossa hän ilmaisi itseään erilaisella tyylillä kuin aiemmissa yhtyeissään.
»Akustinen musiikkini on paljon täsmällisempää, selvempää ja kurinalaisempaa kuin entiseni. Minun täytyi opetella uudestaan soittamaan, sillä akustisessa kitarassa ei ole feedbackiä tai sustainia kuten sähköisessä. Minulle akustinen on uusi ja tuore haaste. En voi piiloutua efektien taakse. Kaikki mitä kuulette tulee suoraan sydämestäni» 
(Richie Blackmore)
Blackmore’s Nightin vokalistiksi päätyi Candice Night, ja yhtyeen nimi kehitettiin kaksikon sukunimistä.
Yhtyeen ensimmäinen albumi Shadow of the Moon julkaistiin perustamisvuonna 1997. Albumi sai paljon huomiota, sillä Blackmoren musiikkityylin muuttaminen herätti mielenkiintoa faneissa ja yhtyeen muusikot olivat tunnettuja. Myöhemmin Blackmore’s Night on kuitenkin koonnut melkein täysin oman kuulijakuntansa.
Blackmore’s Night on esiintynyt Suomessa muutaman kerran.
Diskografia

Studioalbumit:
Shadow of the Moon (1997)
Under a Violet Moon (1999)
Fires at Midnight (2001)
Ghost of a Rose (2003)
The Village Lanterne  (2006)
Winter Carols (2006)
Secret Voyage (2008)
Autumn Sky (2010)
Dancer & the Moon (2013)
All Our Yesterdays (2015)
Nature's Light (2021)
Livealbumit:
Past Times with Good Company (2002)
Paris Moon (2007)
A Knight in York (2012)
Kokoelmat:
Minstrels and Ballads (2001)
The Best Of (2003)
Beyond the Sunset: The Romantic Collection (2004)
All For One – The Finest Collection Of Blackmore's Night (2004)
The Beginning (2012)
To the Moon and Back: 20 Years and Beyond (2017)
Live-DVD:t:
Castles and Dreams (2005)
Paris Moon (2007)
A Knight in York (2012)
The Beginning (2012)
Yhtyeen jäsenet

Ritchie Blackmore – kitarat, mandoliini, domra
Candice Night – laulu, torvi, huilu
David Baranowski – koskettimet
Elizabeth Cary – viulu
Malcolm Dick – rummut
Yhtyeen jäsenet > Aiemmat jäsenet

Madeline ja Nancy Posner – taustalaulut
Marnen Laibow-Koser – viulu, huilu, nokkahuilu
Chris Devine – viulu, huilu, kitara
Carmine Giglio – koskettimet
Jessie Haynes – kitarat ja taustalaulu
Lorraine Ferro – harmoninen laulu
Mike Sorrentino – lyömäsoittimet
Robert Curiano – basso, kitarat
Tina Chancey – viulu, huilut
Mick Cervino – basso
Aiheesta muualla

Kuvia tai muita tiedostoja aiheesta Blackmore’s Night Wikimedia Commonsissa
Yhtyeen kotisivut. (englanniksi)
Charles Hilary Fry

Charles Hilary Fry on lintutieteilijä. Hän on tutkinut säihkylintujen: mehiliäissyöjien, sininärhien ja kuningaskalastajien biologiaa, ja on kirjoittanut aiheesta kirjoja.
Fry on nimennyt linnuista etiopianpääskyn (Petrochelidon perdita) yhdessä DA Smithin kanssa.
Teoksia

Bee-Eaters. 1984.
Kingfishers, Bee-Eaters, & Rollers: A Handbook, yhdessä Kathie Fry Vigotin kanssa. 2000.
Turacos: A Natural History of the Musophagidae, yhdessä Joseph M. Forshawin ja William T. Cooperin kanssa. 2002.
Birds of Africa, yhdessä Stuart Keithin ja Emil K. Urbanin kanssa (7 osaa). 2004.
Blackoustic

| Blackoustic Timo Kotipelto & Jani Liimatainen |
| --- | --- | --- |

Studioalbumin tiedot
 Julkaistu: 19. lokakuuta 2012
 Formaatti: CD
 Tuottaja(t): Jani Liimatainen & Timo Kotipelto
 Tyylilaji: akustinen rock
 Kesto: 55.26
 Levy-yhtiö: earMusic
Listasijoitukset
  Suomen virallinen lista: 13.
Timo Kotipellon muut julkaisut
| Serenity 2007 | Blackoustic 2012 |   |
Jani Liimataisen muut julkaisut
|   | Blackoustic 2012 |   |
Blackoustic on Timo Kotipellon ja Jani Liimataisen musiikkialbumi, joka sisältää pääasiassa lainakappaleita. Se julkaistiin 19. lokakuuta 2012 levymerkillä earMusic.
Blackoustic nousi viikolla 43/2012 Suomen virallisen listan sijalle 13. Suomen virallisella listalla Blackoustic pysyi 3 viikko, sijoitukset: 43/2012 13., 44/2012 22., 45/2012 38.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Sleep Well (Timo Kotipellon Kotipelto-yhtyeen albumilta)  | Timo Kotipelto/Tuomas Wäinölä | 3.35 |  |  |  |  |  |  |
| 2. | Out In The Fields (Gary Moore lainakappale)  | Gary Moore | 3.58 |  |  |  |  |  |  |
| 3. | Black Diamond (Stratovarius lainakappale)  | Timo Kotipelto/Timo Tolkki | 4.05 |  |  |  |  |  |  |
| 4. | My Selene (Sonata Arctica lainakappale)  | Jani Liimatainen | 4.54 |  |  |  |  |  |  |
| 5. | Behind Blue Eyes (The Who lainakappale)  | Pete Townshend | 3.31 |  |  |  |  |  |  |
| 6. | Hunting High And Low (Stratovarius cover)  | Timo Kotipelto/Timo Tolkki | 4.43 |  |  |  |  |  |  |
| 7. | Where My Rainbow Ends | Jani Liimatainen | 3.30 |  |  |  |  |  |  |
| 8. | Speed of Light (Stratovarius lainakappale)  | Timo Kotipelto/Timo Tolkki | 4.04 |  |  |  |  |  |  |
| 9. | Perfect Strangers (Deep Purple lainakappale)  | Ritchie Blackmore/Ian Gillan/Roger Glover | 4.28 |  |  |  |  |  |  |
| 10. | Coming Home (Stratovarius lainakappale)  | Timo Tolkki | 4.02 |  |  |  |  |  |  |
| 11. | Serenity (Kotipellon Kotipelto-yhtyeen albumilta)  | Timo Kotipelto | 5.24 |  |  |  |  |  |  |
| 12. | Rainbow Eyes (Rainbow lainakappale)  | Ritchie Blackmore/Ronnie James Dio | 6.00 |  |  |  |  |  |  |
| 13. | Karjalan Kunnailla (suomalainen kansansävelmä)  | Jani Liimatainen (sovitus) | 2.37 |  |  |  |  |  |  |
Kokoonpano

Timo Kotipelto – laulu, kitara
Jani Liimatainen – kitara, taustalaulu
Arvostelut

Imperiumi.net:
Inferno: suopea
Soundi:
Aiheesta muualla

earMUSIC (Arkistoitu – Internet Archive)
Kotipelto (Arkistoitu – Internet Archive)
Blackoustic Discogsissa. (englanniksi)
Nikolai Bogdanov

Nikolai Vladimirovitš Bogdanov (ven. Никола́й Влади́мирович Богда́нов, 5. maaliskuuta 1906 Kadom – 21. marraskuuta 1989 Moskova) oli venäläinen neuvostokirjailija.
Nikolai Bogdanov syntyi lääkärin perheeseen. Hän työskenteli Komsomolissa, opiskeli Moskovan kirjallisuusinstituutissa ja julkaisi ensimmäiset teoksensa vuonna 1923. Bogdanov kirjoitti etupäässä lapsille ja nuorille. Hänen tunnetuin teoksensa on maaseudun nuorisoliittolaisista kertova Pervaja devuška (1928, uusi laitos 1958). Toisen maailmansodan aikana Bogdanov oli sotakirjeenvaihtajana.
Suomennettu teos

Rohkeita ja neuvokkaita: kertomuksia sodasta (O smelyh i umelyh). Suom. Annikki Kemppi. Petroskoi: Karjalan ASNT:n valtion kustannusliike, 1956.